Адунеитә медиа Урыстәыла – Қырҭтәылатәи еибашьра еилгеижьҭеит 10 шықәсҵра иадҳәаланы аматериалқәа аланарҵәеит. 2008 шықәсатәи еибашьра иазкны автортә статиақәа ркьыҧхьит “Еврониуси”, “Вашингтон пости”, “Доиче велеи” егьырҭ идуу аҭыжьымҭақәеи.
Euronews
“Ирхашҭхьоу европатәи еибашьра” – абас ахьӡуп Euronews аҿы икьыҧхьыз астатиа. Апубликациа автор Крис Ҳарис ишиҳәо ала, 10 шықәса раҧхьа Европатәи аҳәынҭқаррақәеи егьырҭ атәылақәеи ишахәҭоу ала Урыстәылатәи агрессиа иақәҿырҭызҭгьы, Ҟрым аннексиа иҟамларгьы алшон.
Euronews ажурналист иҳәамҭала, аурыс танкқәа Қырҭтәыла аҵакырадгьыл иалалеит Урыстәыла атәылауаа рыхьчар рҭахызшәа ҿыҵгас иҟаҵаны. Урҭ аурыс паспортқәа змоу ауаҧсаа роуп излацәажәо.
Deutche Well
“Иҵаау аимак иахылҵыз апсихологиатә проблемақәа” – абас ахьӡуп анемец ҭыжьымҭа Deutche Well арепортаж. Уи ампыҵахалатә цәаҳәаҿы инхо ауааҧсыра ирызкуп. Ажурналист Даци ақыҭашҟа днеит. Уаҟа, аурыс аруаа идыргылаз “аҳәаатә дыргақәа” рымшала, атәылауаа рыхәҭак рыдгьылҭыҧқәа рцәыӡит. Уи иҳәамҭала, аурыс аруаа, аҭыҧантәи ауааҧсыра ргәарақәа аҳәаа рылганы, уаҟа аҧыҧшра мҩаҧыргоит.
Al Jazeera
Астатиа автор иҳәамҭала, Қырҭтәыла аҵакырадгьыл 20 наӡына уажәгьы Урыстәыла анапаҿы иҟоуп. Арепортаж автор ишазгәеиҭаз ала, аиҟәшаратә цәаҳәа ааигәарагьы анеира шәарҭоуп.
Washington Post